Җан тартмаса да, кан тарта яки Казанда Назарбаев урамы барлыкка килү уңаеннан уйланулар

	«Фейсбук»та дустым Инсаф Хәмитов, нигәдер, русчалатып: «Нигә Казанда Нурсолтан Назарбаев исемендәге урам кирәк ул?» –  дип аптырабрак пост язган. Бер яклап караганда, мин аны күпмедер аңлыйм да кебек. Шул ук вакытта мин бу кыска язманың «без һәрчак оппозициядә булырга тиеш» диебрәк яшәргә тырышкан татар зыялыларының күңелендәге сәеррәк уйларның чагылышы икәнен дә аңлыйм.	 Мин үзем дә шундый. Әйтик, иртәгә хөкүмәт Казанның (Лаешның, Базарлы Матакның яки Әтнәнең) берәр урамына Барак Обама исемен кушарга җыенса, протест плакаты тотып, Ирек мәйданына чыгып басарга әзермен. Ә менә Казанда Нурсолтан Назарбаев исемендәге урам булу – минем өчен бер горурлык. Бу инде сиңа хәзер нәрсә икәнен сирәк кеше генә белгән Эсперанто урамы түгел, ә казах халкын дәүләтле иткән, аның үзаңын  яңадан тудырган шәхес исемендәге урам булачак.   
	Илфак ШИҺАПОВ	
Шәһри Казан

	№ --- | 30.06.2015	


